2021. gada 1. septembrī Rīkojums Nr. 612

Rīgā (prot. Nr. 58 25. §)

**Par finanšu līdzekļu piešķiršanu no valsts budžeta programmas
"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 262 785 *euro*, tai skaitā:

1.  116 067 *euro* pārskaitīšanai biedrībai "Latvijas Volejbola federācija", lai segtu izdevumus, kas saistīti ar Latvijas vīriešu volejbola izlases sagatavošanos un dalību 2021. gada Eiropas čempionātā volejbolā.

2.  99 718 *euro* pārskaitīšanai biedrībai "Latvijas Basketbola savienība", lai segtu izdevumus, kas saistīti ar FIBA 3x3 *Challenger* turnīra organizēšanu Latvijā 2021. gada augustā.

3.  47 000 *euro* pārskaitīšanai biedrībai "Latvijas Paralimpiskā komiteja", lai segtu izdevumus, kas saistīti ar sportistu dalību 2020. gada Vasaras paralimpiskajās spēlēs Tokijā (Japāna).

Ministru prezidents A. K. Kariņš

Izglītības un zinātnes ministre A. Muižniece